**Ո Ր Ո Շ ՈՒ Մ**

**Կատարողական վարույթը կասեցնելու մասին**

16. Հոկտեմբերի. 2019թ. ք. Արթիկ

Հարկադիր կատարումն ապահովող ծառայության Շիրակի մարզային բաժնի Արթիկի բաժանմունքի հարկադիր կատարող, արդարադատության լեյտենանտ Դավիթ Սահականս քննության առնելով 16.01.2019թ–ին վերսկսված թիվ 01773452 կատարողական վարույթի նյութերը

**Պ Ա Ր Զ Ե Ց Ի**

ՀՀ Շիրակի մարզի ընդհանուր իրավասության դատարանի կողմից 20.12.2016թ–ին տրված թիվ ՇԴ3/0108/02/16 կատարողական թերթի հիման վրա անհրաժեշտ պարտապան Պավլիկ Աղասիի Կոստանյանից հօգուտ «Հայբիզնեսբանկ» ՓԲԸ-ի բռնագանձել 155.776,60/մեկ հարյուր հիսունհինգ հազար յոթ հարյուր յոթանասունվեց ամբողջ վաթսուն/ ՀՀ դրամ որպես վարկի ընդհանուր պարտքի գումար, որից 138.925,50 /մեկ հարյուր երեսունութ հազար ինը հարյուր քսանհինգ ամբողջ հիսուն/ ՀՀ դրամ վարկի մնացորդ, 16.851,10 /տասնվեց հազար ութ հարյուր հիսունմեկ ամբողջ տաս/ ՀՀ դրամ հաշվարկված տոկոսի գումար, 138.925,50/մեկ հարյուր երեսունութ հազար ինը հարյուր քսանհինգ ամբողջ հիսուն/ ՀՀ դրամ ժամկետանց վարկի գումարին հաշվեգրել և բռնագանձել տոկոսներ սկսած 29.01.2016թ-ից մինչև պարտավորության փաստացի կատարման օրը՝ վարկային պայմանագրի 2.2 կետով նախատեսված տարեկան 36 տոկոսի չափով: Հաշվարկված ժամկետանց տոկոսագումարին հաշվեգրել եւ բռնագանձել տույժ՝ սկսած 29.01.2016թ.-ից մինչեւ պարտավորության փաստացի կատարման օրը, վարկային պայմանագրի 2.1 կետով նախատեսված յուրաքանչյուր ուշացած օրվա համար չվճարված տոկոսի 0.2 տոկոսի չափով: Բռնագանձել նաեւ 3.115,50 /երեք հազար մեկ հարյուր տասնհինգ ամբողջ հիսուն/ ՀՀ դրամ որպես նախապես մուծված պետական տուրքի գումարը:

Կատարողական վարույթով վճռի հարկադիր կատարման ընթացքում պարտապան Պավլիկ Կոստանյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար։ Պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 16.01.2019թ–ին վերսկսված թիվ 01773452 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին՝ նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան։

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում։

Որոշման պատճենն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումն ստանալու օրվանից տասնօրյա ժամկետում:

 Հարկադիր կատարող,

 Արդարադատության լեյտենանտ` Դավիթ Սահակյան